પોલીસ સૂત્રોના જણાવ્યા પ્રમાણે, વસો પોલીસ મથકના અ.હે.કો. કાંતિભાઇ પોતાના સ્ટાફ સાથે પેટ્રોલીંગમાં નીકળ્યા હતા. તે દરમ્યાન બાતમી મળેલ કે બામરોલી તાબે એરંડીયાપુરા કેનાલ પાસે કેટલાક જુગારીયાઓ પત્તાપાનાનો પૈસાથી હારજીતનો જુગાર રમી રહ્યા છે. જે આધારે પોલીસે દરોડો પાડી જુગાર રમતા અરવીંદ બચુભાઇ ચાવડા (બામરોલી), મહેશ પ્રવિણભાઇ શાહ, હબીબ ઇસ્માઇલભાઇ વોરા, ઇબ્રાહીમ ઉસ્માનભાઇ, જયેશ રમેશચંદ્ર શાહ, વાઘજી મફતભાઇ દેસાઇ તથા ફિરોજ નાસીર અહેમદ અબુબરદીમ શેખ (રહે.તમામ નડિયાદ) ને ઝડપી પાડ્યા હતા. પોલીસે સ્થળ પરથી દાવ પર મુકેલ રકમ અંગજડતીની રકમ તથા મોબાઇલ ફોન સહિત કુલ રા. ૨૨૨૫૦ નો મુદ્દામાલ કબ્જે કર્યો હતો. આ બનાવ સંદર્ભે અ.હે.કો.કાંતિભાઇની ફરિયાદના આધારે વસો પોલીસે સાત જુગારીયાઓ વિરૂદ્ધ ગુનો નોંધી વધુ તપાસ હાથધરી છે.